דווקא עכשיו 
מילים-תומר הראל
לחן-אייבי קזס

על רקע שכונה קטנה וישנה עם מגדל וצריח בן מאה שנה 
רחוק מעינה של ארצי הקטנה מצאתי אצלך אהבה לבנה
ברחוב מתפתל מרוצף אבנים חרוש זיכרונות כרכרה וסוסים
השתלבה דרכך בדרכי לחיים איך דווקא כאן מכל הדרכים

דווקא עכשיו בארץ זרה בחורף עקשן עם רוח קרה
מצאתי אותך אהבה יקרה ודווקא לי מכולם זה קרה

איך דווקא מכל בליל השפות הרגשתי מילים נעימות ועוטפות
כתחושת הקלה בדמעות שנוטפות נפתחו רגשותיי והנה הן עפות

דווקא עכשיו בארץ זרה בחורף עקשן עם רוח קרה
מצאתי אותך אהבה יקרה ודווקא לי מכולם זה קרה